44. ΒΑΣΙΛΙΚΟΝ ΔΙΑΤΑΓΜΑ υπ' αριθ. 558 της 9/18 Σεπτ. 1972 (ΦΕΚ Α' 164) Περί καθορισμού δευτέρου και τρίτου εισαγωγικών βαθμών (7ου και 6ου ) δια τας θέσεις του Α1 Κλάδου Αεροπορικής Εκμεταλλεύσεως παρά τη Διευθύνσει Εναερίων Μεταφορών (ΔΕΜ) του Υπουργείου Ναυτιλίας, Μεταφορών και Επικοινωνιών και των αντιστοίχων τυπικών προσόντων διορισμού εις τούτους. Έχοντες υπ’ όψει: 1.Τας διατάξεις: α)Του άρθρ. 42 (παρ. Ιβ) ως και των άρθρ. 15, 37, 38 και 39 του Ν.Δ. 957/1971 "περί Υπουργικού Συμβουλίου και Υπουργείων", ως ετροποποιήθη μεταγενεστέρως β)Των άρθρ. 3 και 20 του Ν.Δ. 1174/1972 "περί αντικαταστάσεως, τροποποιήσεως και συμπληρώσεως διατάξεών τινων του Ν.Δ. 957/1971 "περί Υπουργικού Συμβουλίου και Υπουργείων". γ)Του άρθρ. 1 του Ν.Δ. 1016/1971 "περί αναδιοργανώσεως των Υπηρεσιών των Υπουργείων". δ)Της υπ’ αριθ. 11020/1.7.1972 αποφάσεως του Πρωθυπουργού "περί οργανώσεως του Υπουργείου Προγραμματισμού και Κυβερνητικής Πολιτικής και ιδία του άρθρ. 29 αυτής (ΦΕΚ 465 Β'/1972). ε)Της υπ’ αριθ. 11300/Δ/5.7.1972 αποφάσεως του Πρωθυπουργού «περί προσδιορισμού των αρμοδιοτήτων του παρά τω Υπουργείω Προγραμματισμού και Κυβερνητικής Πολιτικής Υπουργού παρά τω Πρωθυπουργώ, των Υφυπουργών, του Γενικού Γραμματέως, ως και των Ανωτάτων και Ανωτέρων Υπαλλήλων του αυτού Υπουργείου» (ΦΕΚ 473 Β΄/1972). 2.Την υπ' αριθ. 572/1972 σύμφωνον γνωμοδότησιν του Ανωτάτου Συμβουλίου Δημοσίων Υπηρεσιών. 3.Την υπ' αριθ. 466/1972 γνωμοδότησιν του Συμβουλίου Επικρατείας, προτάσει των Ημετέρων Υπουργού παρά τω Πρωθυπουργώ και Υπουργού Ναυτιλίας, Μεταφορών και Επικοινωνιών, απεφασίσαμεν και διατάσσομεν: Άρθρον μόνον.-1.Δια τας θέσεις του Α1 Κλάδου Αεροπορικής Εκμεταλλεύσεως της Διευθύνσεως Εναερίων Μεταφορών του Υπουργείου Ναυτιλίας, Μεταφορών και Επικοινωνιών, περί ων το άρθρ. 4 του Ν.Δ. 714/1970 (ανωτ. σελ. 526,09), καθορίζονται δεύτερος και τρίτος εισαγωγικοί βαθμοί ο 7ος και ο 6ος αντιστοίχως. 2.Ειδικά τυπικά προσόντα διορισμού εις τον δεύτερον εισαγωγικόν βαθμόν (7ον) ορίζονται, το εν τω άρθρ. 5 του αυτού ως άνω Νομοθετικού Διατάγματος προβλεπόμενον πτυχίον Νομικής ή Φυσικομαθηματικής Σχολής ή Σχολής Πολιτικών και Οικονομικών Επιστημών Πανεπιστημίου ή Ανωτάτης Σχολής οικονομικών Επιστημών ή Παντείου Ανωτάτης Σχολής Πολιτικών Επιστημών ή Ανωτάτης Βιομηχανικής Σχολής ή ισότιμον αντιστοίχων Σχολών της αλλοδαπής, η γνώσις της Αγγλικής γλώσσης, προσθέτως δε ενιαύσιος τουλάχιστον από της κτήσεως του πτυχίου εμπειρία περί την άσκησιν υπηρεσιών ή εργασιών της ειδικότητός των αποδεικνυομένη δια της προσαγωγής σχετικών πιστοποιητικών των παρ' ων υπηρέτησαν εργοδοτών ή αντιγράφων των γενομένων εργασιών. 3.Ειδικά τυπικά προσόντα διορισμού εις τον τρίτον εισαγωγικόν βαθμόν (6ον) ορίζονται το εν τω αυτώ άρθρω και Ν.Δ/τι προβλεπόμενον δίπλωμα Αεροναυπηγού ή Μηχανολόγου – Ηλεκτρολόγου ή Πολιτικού Μηχανικού Ανωτάτης Πολυτεχνικής Σχολής ή ισότιμον αντιστοίχων Σχολών της αλλοδαπής, η γνώσις της Αγγλικής γλώσσης, προσθέ-τως δε ενιαύσιος τουλάχιστον από της κτήσεως του πτυχίου εμπειρία περί την άσκησιν υπηρε(Μετά την σελ. 526,38(β) Σελ. 526,39 Τεύχος 471 – Σελ. 83 Υπηρεσία Πολιτικής Αεροπορίας 38.Κ.α.43-44 29 σιών ή εργασιών της ειδικότητός των αποδεικνυομένη δια της προσαγωγής σχετικών πιστοποιητικών των παρ' ων υπηρέτησαν εργοδοτών ή αντιγράφων των γενομένων εργασιών. Εις τον Ημέτερον επί της Ναυτιλίας, Μεταφορών και Επικοινωνιών Υπουργόν, ανατίθεμεν την δημοσίευσιν και εκτέλεσιν του παρόντος. Σελ. 526,40 Τεύχος 471 – Σελ. 84 38.Κ.α.44 Υπηρεσία Πολιτικής Αεροπορίας 30